আনিসুর রহমান

আনিসুর রহমান (জন্ম: ১ মার্চ, ১৯৭১) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। খেলায় তিনি মূলতঃ বামহাতি মিডিয়াম ফাস্ট বোলার হিসেবে অংশ নিয়েছেন। বর্তমানে তিনি আন্তর্জাতিক ক্রিকেট কাউন্সিলের তালিকাভূক্ত আম্পায়ারের দায়িত্ব পালন করছেন। ১০ জুলাই, ২০১৫ তারিখ পর্যন্ত তিনি সর্বমোট ৩টি ওডিআই এবং ৬টি টুয়েন্টি২০ আন্তর্জাতিক খেলা পরিচালনা করেছেন। ১৯৯৫ থেকে ১৯৯৮ সালের মধ্যে বাংলাদেশ জাতীয় ক্রিকেট দলের হয়ে ২টি একদিনের আন্তর্জাতিকে অংশগ্রহণ করেছেন। দীর্ঘদেহী বামহাতি বোলার হিসেবে তার প্রধান সাফল্য ছিল ১৯৮৯ সালের অনূর্ধ্ব-১৯ এশিয়া কাপ প্রতিযোগিতা। ভারত ও পাকিস্তানের বিপক্ষে তিনি যথাক্রমে ৩/৪৪ ও ৩/৩৬ বোলিং পরিসংখ্যান গড়েন।: Rafiqul Ameer."Looking Back: Bangladesh Cricket in the 80's". Retrieved on 18 December 2007.

 খেলোয়াড়ী জীবন 
বাংলাদেশী বোলারদের অন্যতম একজন হিসেবে আনিস পুরনো বলকে রিভার্স সুইং করানোয় দক্ষ ছিলেন।"Indian Cricket 1995" (Compiled by P.V. Vaidyanathan), Kasturi & Sons Limited, Madras. Published in December 1995. ঘরোয়া ক্রিকেটে চমকপ্রদ সাফল্যের প্রেক্ষিতে দল নির্বাচকমণ্ডলী তাকে জাতীয় দলে অন্তর্ভুক্ত করে। কিন্তু গোলাম নওশের প্রিন্স ও জাহাঙ্গীর আলম তালুকদার দুলু’র ন্যায় দুই বামহাতি সীমারের সাথে তাকে ব্যাপক প্রতিদ্বন্দ্বিতা করতে হয়। খেলোয়াড়ী জীবনে শারীরিক আঘাতপ্রাপ্তি ও নো-বলের সমস্যা ব্যাপক প্রতিবন্ধকতা সৃষ্টি করে। ১৯৯৪ সালে স্বল্পকালের জন্য কিছুটা জ্বলে উঠেন।

শারজায় ১৯৯৪-৯৫ মৌসুমে অনুষ্ঠিত পেপসি এশিয়া কাপ প্রতিযোগিতার প্রথম খেলায় ৫ এপ্রিল, ১৯৯৫ তারিখে ভারতের বিপক্ষে খালেদ মাসুদ, মোহাম্মদ জাভেদ, মোহাম্মদ রফিক এবং সাজ্জাদ আহমেদের সাথে তারও একযোগে একদিনের আন্তর্জাতিকে অভিষেক ঘটে। কিন্তু খেলায় বোলিংয়ে তিনি তেমন সুবিধা লাভ করতে পারেননি।Pepsi Asia Cup 1994-95, first match, Wisden, BANGLADESH v INDIA, collect: 14 February, 2014

 আম্পায়ারিং পরিসংখ্যান 
 বিবরণ প্রথম সর্বশেষ সর্বমোট একদিনের আন্তর্জাতিক  বনাম , শের-ই-বাংলা জাতীয় ক্রিকেট স্টেডিয়াম, ঢাকা, ২০ ফেব্রুয়ারি, ২০১৪  বনাম , শের-ই-বাংলা জাতীয় ক্রিকেট স্টেডিয়াম, ঢাকা, ২৮ নভেম্বর, ২০১৪ ৩ টি২০আই  বনাম , শের-ই-বাংলা জাতীয় ক্রিকেট স্টেডিয়াম, ঢাকা, ১০ ডিসেম্বর, ২০১২ইং  বনাম , শের-ই-বাংলা জাতীয় ক্রিকেট স্টেডিয়াম, ঢাকা, ৭ জুলাই, ২০১৫ইং ৬

 তথ্যসূত্র 

 আরও দেখুন 
 গোলাম নওশের
 আম্পায়ার
 বাংলাদেশ জাতীয় ক্রিকেট দল
 ২০১৫ দক্ষিণ আফ্রিকা ক্রিকেট দলের বাংলাদেশ সফর

 বহিঃসংযোগ 



বিষয়শ্রেণী:১৯৭১-এ জন্ম
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:বরিশাল বিভাগের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী ক্রিকেট আম্পায়ার
*বাংলাদেশ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ